rlitschk/wikidir huggingface dataset:
As Amateurbeende (dt. Amateurbänder) beteekent me do Frequenzberäkke, do der foar dän Amateurfunk fräiroat sunt. Do Beende wäide ätter ju Woogenlaangte fon do Frequenze benaamd. Ju Woogenlaangte kricht me uut ju Division fon ju Luchtgauegaid (299.792.458 m/s) truch ju Frequenz (in Hertz). Biespilswiese stoant dät 160-Meter-Beend foar dän Beräk fon sowät 1800 bit 1900 kHz un dät 80-Meter-Beend foar dän Beräk fon 3500 bit 3800 kHz. Do eerste Amateurfunkbeende wuuden internationoal in dät Washingtoner Oukuumen fon 1927 as Deel fon dät Internationoale Fiermäldeferdraach do Funkamateure toudeeld. Ju Amateurfunkferoardnenge ferloowet Amateurfunkbedrieuw ap foulgjende Frequenze: Tousätselke Nutsengsbestimmengen (kuut): Tou Bewilligengs- un Laistengsklasse sjuch Amateurfunktjuugnis. Uursät uut dät Düütske Wikipedia.
In n Ounfang fon dät Radio kuud älk noch moakje wät er wüül. Dät roate fluks Zivilljuude, do der fersoachten uur dät näie Medium sik enuur tou beloangjen. Dät annerde sik, as in dän eerste Waareldkriech die Wäid fon Radio as Kontaktmiddel hääruutkoom. Ätter dät bruukte me n Lizenz foar oaine Seendengen. As dan die Rundfunk sik äntwikkelde, noom ju fluks do maast oainde Woogenlaangten (Loangwoogen/LW un Middelwoogen/MW) foar sik in Besleek. So wuuden do Funk-Amateure ferband ätter do Kuutwoogen (KW), un deer leeter uk wier ap gans smälle Frequenz-Beende. Nu is dät je so, dät ju Ferspreedenge ap LW un MW gungt mäd Boudemwoogen, dät sunt Woogen, do der mee beegje mäd dät Uurflak fon de Waareld. Ap bääste gungt dät ap LW, man ap MW wäd dät al ouswäkked uur laangere Oustande un ap KW is dät al gans läip. Daach fersoachten do Amateure mäd hiere litje Fermuugen ap KW Kontakte uur laangere Oustande tou lääsen. Un wan do seekkundige Ljuude uk kwieden, dät et nit kuude, daach geenen do Amateurferbiendengen immer fääre. In n Dezember 1921 wuuden do eerste transatlantiske Ferbiendengen moaked ap 230 Meter mäd n n Fermuugen fon 990 Watt. Leeter wuuden ap fuul kuutere
Friesenfeld waas n Gau, die der liech in wät däälich dät Noude fon Thüringen un dät Suude fon Sachsen-Anhalt is, in dät Gestrich twiske Allstedt un Mersebuurich. Dät hied dät Skeed juun dän Hassegau. Ferskeedene Stääde un Täärpe fon Friesenfeld as Ossfurt wieren dät Klaaster Hersfeld toun Ougoawe fon fon Tjaanden ferplichted. Benaamd wuude dät ätter Fräisen, do sik hier as Kolonisten ansiedelden.
Ait is ne Stääd in ju Meente Ait un Sit fon ju Meente. Ait is ne wichtige Noaberstääd fon Seelterlound. Ait lait in dät Ooldenbuurger Munsterlound. Nit so smaichelhaft is dät seelter Kweedewoud: "Harne ji wat eerder kaumen, dan harne ji mitte gaiten" kweede do Aitere. Ait lait suudelk dän Kustenkanoal un suudelk Seelterlound. Ap dät Woapen fon Ait sunt ju oolde Stäädpoute un two Poapskenbleede tou sjoon. Tou ju Meente Ait heere do foulgjende Täärpe un Buurskuppe: Ahrensdorf Altenoythe: Fläche: 63 km², Ienwoonere: 5.535 Edewechterdamm Augustendorf Ellerbrock Friesoythe: Fläche: 86 km², Ienwoonere: 9.536 Gehlenberg: Fläche: 21 km², Ienwoonere: 1.602 Heinfelde Kampe Kamperfeen Markhausen : Fläche: 41 km², Ienwoonere: 2.196 Mehrenkamp Näiskäddel: Fläche: 15 km², Ienwoonere: 974 Neuvrees: Fläche: 21 km², Ienwoonere: 969 Pehmertange Schlingshöhe Swonnebierich Swonnebiergerfoan Thüle: Fläche: 40 km², Ienwoonere: 945 Wiendmäälne in Geelenbierich St.-Marien Ait St.-Vitus Ooldenait St.-Johannes Markhuusen St.-Johannes-Baptist Thüle St.-Josef-Kapälle Kampe St.-Ludger Näiskäddel St.-Prosper Geelenbierich je evangeelske Michaelis-Säärke Ait Thülsfelder Talsperre Truch Ait fljut ju Söiste (Soeste) Diertepark in Thüle Ferskeedene Industie-, Hondels- un Hondwierksbedrieuwe c-Port an dän Kustenkanoal Ju oolde Stäädpoute, ju der 1945 stukkenscheeten is Commons: Ait – Sammelenge fon Bielden, Filme un Heerdoatäie
Twiskenoan, of mäd dän Ferwies ap ju Kuur-Betjuudenge fon ju Meente, Boad Twiskenoan is een Meente in dän Loundkring Ammerlound un lait an dät Twiskenoaner Meer. Ieuwenske dät Haudtäärp Twiskenoan heere deer noch sowät füüftien uur Täärpe tou. Archäologiske Uutgreeuwengs-Funste in Querenstede betjuuge een eerste Besiedelenge fon dät Rebät, wier däälich ju Meente lait, ap ju uutgungende Weichsel-Kooldtied uum sowät 10.000 foar Kristus. Systematiske archäologiske Uutgreeuwengen in't Ammerlound Midde fon dät 20. Jierhunnert lieten een truchgungende Besiedelenge fon ju Region fermoudje, ju dan uum 500 ätter Kristus mädeens oubriek. Ätter moorere hunnert Jiere Wöistengs-Tied begon in't 9. Jierhunnert dan ju Näibesiedelenge fon ju Region. In düsse Tied äntstuuden allerweegense Isk-Hoawe un an do Uutloopere fon hiere Lounderäien bieldeden sik sonaamde Brink-Siedelengen, maasttieds mäd läpperen Äkker-Boudem. In düsse Tied läite sik uk Uutgreeuwengs-Funste uut aan Sood tichte bie dän Twiskenoaner Määrkedploats doatierje. Eerste skriftelke Tjuugnisse uur Twiskenoan rakt dät in't Jier 1124 in'n Touhoopehong mäd ju Gruundenge fon ju Twiskenoaner Sänt-Jans-Säärke truch dän Ooldenbuurger Groaf Egilmar II.. Amtelk wäd deeruum ju Gruundenge fon Twiskenoan ap düt Jier fäästlaid, uk wan dät Täärp fermoudelk in Weerhaid sun tjoohunnert Jiere aller is (wier do Funste uut dän Sood ap wiese). Dät Säspel Twiskenoan
In ju Astronomie is n Satellit n Objekt, dät unner Ienfloud fon ju Sweerkraft in ne Boane uum n uur Objekt tou bewääget. Der wäd uk wäil kweeden, dät die Satellit sik binne dän Sweerkraft-Horizon fon dät uur Objekt befint. N Satellit, die der sik befint in ne Boane uum n Heemelköärper as n Planet, wäd uk wäil Moune naamd. Natüürelke Mounen sunt maasttied Objekte mäd ju Struktuur fon n litjen Planet of Planetoide, do der ienfangd wuuden sunt fon ju Sweerkraft fon dän Planet. Kunstelke Satellite sunt uunbemonde Reewen, do der fon do Moanskene in ne Boane broacht sunt uum ju Äide tou. Objekte, do der uum n Stiern as uus Sunne tou traale, wäide maasttied naan Satellit, man Planet, Dwärchplanet, Planetoid of Komet naamd. Bloot bie Dubbelstierne wäide do Stierne in Boanen uum dän Haudstiern tou wäil Satellit naamd. In grooteren Uumfang wäide litjere Molksträite-Systeme (as toun Biespil Messier 32 en Messier 110) un Kuugelstiernhoope, do der rundtraale uum groote Molksträite-Systeme uk Satellite of Satellit-Systeme naamd.
Tschipko is ne Meente in dät Suude fon Brandenbuurich tichte bie do Stääde Senftenberg un Cottbus in ju Niederlausitz. Schipkau waas n düütsken Noome, foar dät Jier 1937 waas dät Zschipkau, uut Ischibka → ooldnoudisk Isrebka (dät Whisky), in dät Jier 1332 is dät Tschipko, un dät hat ap Sorbisk Šejkow. Dät näie Woapen wäd in ju Midde fon n „S“ - oardigen Twiech fon n Hoagebuttenstruuk unnerdeeld. Dät „S“ stoant foar dän Ounfangsboukstäf fon ju Meente „S“chipkau. Die Hoagebuttenstruuk as regionoal heemske Plonte, ju sik nu wier ap do rekultivierde Flächen uutsprat häd, symbolisiert tougliek dät touhoopewoaksen fon do säks Deele fon ju Meente. Disse sunt as säks Hoagebutten teekend. In dän linken unneren Haaldeel fon dät Woapen is n Bierichwierksymbol tou sjoon. In dän gjuchts in dän Bupperhaaldeel is ne swott-wiet karierde Start- un Siel-Flaage tou sjoon, ju dät Symbol foar ju Äntwikkelenge fon ju Meente foarallen fon dän Tourismus, is. Dät Symbol wuude deerfoar nuumen, wült dät in ju Meente uk n Motoorsport-Wai rakt. Ju Meente Tschipko heert tou dän Loundkring Oberspreewald-Lausitz in n suudelken Deel fon dät Buundeslound Brandenbuurich. Ju Stäädgränse fon Dresden kumt ätter so'wät 50 Kilometer un Berlin in Dresdens erreicht man in 40
Prof. i.R. Dr. Dieter Stellmacher is bädden 1939. Hie moakede dät Studium fon ju Germanistik, Niederlandistik un Slavistik in Leipzig. Hie promovierde 1968 un waas dan Düütsklektor in Finnland. In 1975 moakede hie Habilitation in Marburg un wuude dan Professor in Gießen, siet 1976 Prof. in Göttingen. Siet 1998 is hie Foarsittende fon ju Internationoale Dialektologesälskup; hie is Hääruutreeker fon dät Niedersächsiske Woudebouk. Bie sien Oarbaid gjuchte hie sik foarallen ap Läichdüütske Sproake un Literatuur, Dialektologie un Noomenkunde. Fääre moakede hie Foarskenge in Lexikographie un Sproakatlasgeographie. Foar Seelterlound is foarallen wichtich sien Oarbaid uur Sproakstatistik: Das Saterland und das Saterländische, Autor: Dieter Stellmacher, Verlag: Florian Isensee GmbH, ISBN 3-89598-567-8 Siede fon Prof. Stellmacher
Ju Sproakstatistik lait ju Taal fon Ljuude fääst, do ne bestimde Sproake baale un unner wäkke Ferhältnisse. Ju heert deermäd tou ju Soziolinguistik. In ne uur Betjuudenge is Sproakstatistik ju statistiske Behonnelenge fon sproakelke Oainskuppe, sjuch Quantitative Linguistik. Hier wollen wie uus gjuchte ap ju: Fon oolde Tieden failje uus Angoawen, man wie konnen uus beluuke ap do Ienwoonertaale un ounnieme, dät aal Ienwoonere domoals Seeltersk baalen dieden, ougesäin fon 1871, as ätter Kollmann 395 in Strukelje al ne wichtige Feenkolonisation tougoang keemen waas. Dät is aal wierroat in ju graphiske Deerstaalenge gjuchts. 1890 Dät eerste Moal wuude ju Sproakstatistik hier anwoand fon Paul Kollmann bie ju Foulkställenge fon 1890. Hie stoalde domoals fääst, dät in ju domoalige Meente Roomelse 89,2% fon do Ienwoonere Seeltersk baalen dieden (wierfon 85% in dät Täärp sunner do Buurskuppe), in Strukelje 45,2% (79,5%) un in Skäddel 87,4% (89,9%). Ju läige Taal foar Strukelje kumt deerhäär, dät in do Feenkolonien Idafeen (Westkanal) un Elisabethfeen bolde neen Seeltersk boald wuude. Aal touhoope boalden 2471 Ljuude Seeltersk, dät waas 58,4% fon ju Befoulkenge fon 4215. Fääre boalden 1738 Platdüütsk (41,1%) un 23 Hoochdüütsk (0,5%). Dät waas dan meegereekend Näiskäddel mäd 59 Ljuude Seeltersk juun 406 Platdüütsk. 1971
Brandenbuurich is n Buundeslound fon Düütsklound. Sproaken sunt Hoochdüütsk, Läichdüütsk un Läich-Sorbisk. Do kringfräie Stääde sunt: Brandenburg an der Havel Cottbus Frankfurt (Oder) Potsdam Tschipko Commons: Brandenburg – Sammelenge fon Bielden, Filme un Heerdoatäie
Ju Befoulkengsäntwikkelenge beskrift, wo ju Befoulkenge sik in dän Loop fon do Jiere annert in een bestimd Gebiet. Deerbie gungt et deeruum, wofuul Ljuude bädden sunt un wofuul stuurwen sunt. Deertou kumt ju Migration ätter uur Gebiete wai un uursuume. Äntwikkelenge fon Huushollengen un Persone in dät Seelterlound
Seedelsbierich is n Täärp in dät Suude fon Seelterlound. Dät waas fröier ne litje Buurskup fon Skäddel. Däälich woonje 2.950 Moanskene in Seedelsbierich. Suudelk fon Seedelsbierich bildet dät Kustenkanoal däälich dät suudelke Skeed fon Seelterlound. Dät Täärp un do naiste Buurskuppe bildje touhoope Seedelsbierich: Seedelsbierich-Kolonie, Hällene I un Hällene II, Fäärmesound un Heeselbierich. Suudelk fon Seedelsbierich lait noch ju Siedlenge Muddebierich. "Seedelsbierich" wäd uk "Seeidelsbierich" af "Säidelsbierich" skrieuwen, af as doo Strukeljer kweede, "Säidelsbäirch", Die Noome is fielicht tou ferkloorjen as "Bierich mäd n Seedel", wier *Seedel dan sofuul hat as "Sitz" af "Woonsteede". Seedelsbierich is dät jungste Täärp in dät hüütige Seelterlound. Do eerste Ienwoonere hääbe sik deer in 1803 deellät. Bie de Gebietsreform fon 1974 wuuden Skäddel un Seedelsbierich mäd do Meenten Roomelse un Strukelje tou ju Meente Seelterlound touhoopefoatet. In dät Suude ieuwenske dät Kustenkanoal lait ju "Abfalldeponie" fon dän noudelken Loundkring Kloppenbuurich. Ju katoolske Skoule wuud 1861 gruundet, die eerste Koaster waas Heinrich Hollinden. Unnergjucht waas in ne Hierkoamer fon Heinrich Wimberg (däälich dät Butzhuus). Eerste wieren deer 21 Bäidene. 1863 wuud deer ju eerste Skoule baud, ju waas 30 qm groot. 1876 wieren deer 25 Bäidene bie Koaster Ahlrichs in dän Unnergjucht. 1900 wieren deer
Johann Friedrich Minssen (1823-1901) waas n wichtigen Unnersäiker fon ju seelter Sproake. Hie waas bädden (gebooren) in Jever un studierde Theologie un Philologie in Jena un Berlin. Hie waas n jungeren Fädder fon Ehrentraut un hie wüül dät Hälgeloundske un dät Seelterske fäästlääse juust as die dät Wangeroogiske notierd hiede. Deertou woonde Minssen in n Suumer fon 1846 ap Hälgelound un dan fon n 7. Oktober bit n 22. Dezember in Seelterlound, woarskienelk in Skäddel. Hie stoalde dan fluks fääst, dät Hettema un Posthumus dät Seelterske in do Apteekengen fon 1832 toufuul uumebilded hieden ätter dät Ooldfräiske, wät jo heere wüülen. Do eerste Paate fon sien Oarbaid (Vorwort un Das Zeitwort) koomen 1854 in ju Tiedskrift Friesisches Archiv, man deeruum dät ju leeter nit moor ärskienen diede, bleeuw ju Räst in Hondskrift lääsen, ju Minssen dan leeter loande an Ludwig Strackerjan, die n Paat fon dän Anhang 1867 in hoochdüütske Uursättenge publizierde. Man ätters (1893) waas ju Hondskrift nit wiertoufienden. Tou n Getoankbouk bie ju Jierhunnertfier fon ju wäästfräiske Selskip foar Fryske tael- en skriftkennisse in dät Jier 1948 wuud dät ganse Archiv fon dän Fereen in Ljouwert truchsoacht. Deerbie foont me uk hondskriftelke Stukke fon Minssen; dät wieren do
N Spräkwoud is n kuuten kräftigen Sats, wier fuul Wiesegaid oane sit. Spräkwoude wäide oafte bruukt uum ju Unnerscheed twiske Sproaken tou wiesen. So sunt uk ap Seeltersk al siet loang Spräkwoude apteekend wuuden, mädnunner sun 1500 Stuk. Oafte sunt dät eenfache Weerhaide as: Dwoon dät leert Smoacht is die bääste Kok Do swotte Bäiste reeke uk wiete Molk Wät lait, dät lait. Dan is uk ne Läkse of n gouden Räid deeroane: Beeter wät as niks Die nit heere wol, mout fäile Wät foarbie is, kon me nit moor annerje Uum dät goud behoolde tou konnen, riemet dät oafte: Däälich rood, mäiden dood Älk Hüüsken häd sien Krüüsken Eende goud, alles goud Uk oafte fint me Stäfriem: Hie häd niks tou bieten of tou breeken litje Ljuude sunt uk Ljuude die niks häd, kon niks reeke je laanger hier, je leeter deer Dan sunt uk oafte Juunsatse deeroane: Die t aal hääbe wol, kricht niks Dät jappet wied un bit neemens Eegentelk nit deertou heere Ferglieke: Hie is so daaten as n Foole Du ljuchst dät du stjunkst! un uk neen fääststoundende Weendengen as: Die wol t mäd froai Baalen goud moakje Bietiede tjut sun Spräkwoud ap seelter Ferhältnisse
In Seelterlound wuude altied fuul fertäld un bit däälich heert me dät noch wäil. Fuul fon do Fertälstere of Dööntjene (dt. Volkserzählungen, Sagen) sunt apteekend wuuden un so bewoard blieuwen. Do hääbe maast Motive do der uur gans Europa foarkuumen dwo, man bietiede sunt do in Seelterlound ap ne apaate Wiese uutoarbaided. Wie liestje do hier ap ätter do Apteekenere: 3. Beend ätter Siedenummer. 10 Fon n Machannelboom, wieroun ju läipe Stäifmuur stroafed wäd, ju dän litje Bruur unner n Machannelboom begreeuwen hiede. (uursät ätt Grimm) 19 Die Buur un sin Iesel. Die Iesel wäd dän beseepene Buur stäälen un dan nimt aan fon do Däiwe dän Toom in de Muule un moaket dät Buur wies dät hie in n Iesel ferwonsked weesen waas! 21 Knäppele uut n Säk. Die äärme Bruur kricht fon dän Düüwel n Hoone die der Jäild schit, n Disk die sik däkket un Knäppele do der slo. Die rieke Bruur wol dät aal uk hääbe un kricht dät uk, wan wäd dan läip fon sien oaine Knäppele ferhauen. 32 Die Käärel in e Moune. Dät schäl n deerwai ferwonskeden Gaudäif weese. 32 Fon n Knächt die in e Moune weese hiede. 38 Die Wänt mäd
Beekmans Wille waas n gjucht grooten un stäärken Mon, die der uum 1800 lieuwed hääbe schäl in Wräis ap n Hümling. Hie schäl die Lääste fon do Hüünen weesen hääbe. Fon him honnelt ne Geskichte. Wikisource: Beekmans Wille – Wällensammelenge
Disse Löägengeskichte wuud bie Fästmäile ätter ju Evangeliummelodie loangsoam soangen. Hoagebööken Evangelium secundum Wurmploug Deer bääte dät Osterwold waas n Buur, Die hiede träi Suune. Die eene hiet Juust, die twäide hiet Knuust, Die trääde Jan Berend Wänt. Die eene waas bliend, die twäide waas lom, Die trääde splinter-bloot-noakend. Do geenen aal Träi ap de Jaacht, Die Bliende skoot n Hoase, die Lomme greep ne, Die Noakende statte ne in n Bouse. Do geenen jo noch n bitsken fääre, Do koomen jo bie n groot Woater, Un bie dät Woater liegen tjo Skiepe, Dät eene waas läk, dät uur waas gebräk, In dät trääde waas goarnaan Boudem oane. Un wier goarnaan Boudem oane waas, Deer geenen alle träi in sitte, Die eene fersoank, die uur ferdroank, Die trääde koom goarnit wier. Un die goarnit wierkoom, Die koom bie n grooten Woold. Un in dän groote Woold Deer stuud ne groote Säärke. Un in de groote Säärke, Deer stuud n holtenen Pastoor Un n buskboomnen Köäster, Do deelden dät Wäiwoater mäd n Knäppel uut. Glukseelich is die Mon, Die dät Wäiwoater äntloope kon. Ätter Strackerjan 2:297f. Zeno
Sylt is mäd 40 Kilometer dät loangste Ailound fon Düütsklound un sogoar dät loangste Wäädailound wo dan uk. Dät is siet 1927 mäd dät Fäästlound ferbuunen truch dän Hindenburg-Dom, wieruur n Iersenboan lapt. Uurs as wäkke Ljuude toanke, häd Sylt niks Besunneres tou dwoon mäd Seelterlound. Die Noome Sylt skäl häärkuume fon ooldängelsk syll ‘Dräppel’, fon deensk Sild ‘Hiering’ of fon oold-deensk sylt ‘Soaltmäid’ of ‘brakkich Woater’. Die Noome Seelterlound deerjuun stamt eer fon Suugel. Uk ju sylter Sproake is gans uurs: Hur skel wü hen t.B. hat 'Wier skällen wie wai'. As Illustration deerfon gunge do maaste Ferwiese hierunner ätter Sylter Sieden in ju noudfräiske Wikipedia. Üüs Sölring lön', dü blefst üüs helig! (Uus Sylter Lound, du blifst uus hillich!) J.P. Hansen Christian Peter Hansen Boy Peter Möller Jens Mungard List Kaamp Woningstair Brääderep Munkmäärsk Waasterlön Raan'tem Tinem Kairem Arichsem Gurt Muasem Litj Muasem Uasterjen' Noudfräiske Wikipedia Salring histoori
Suugel is n Täärp in dän Loundkring Oamselound. Fielicht häd Seelterlound sin Noome deerfon. In Suugel stoant dät Kastäil Clemenswerth Johann Bernhard Hensen, Architekt fon do Säärken in Skäddel, Näiskäddel, Harkebrääch un Suugel Woapen Koarte fon Suugel in dät Oamselound
Dät Kataloanske is ne romaniske Sproake. Ju Sproake wäd fuul boald in Spanien, Andorra, Frankriek un Italien. Kataloansk is n bitje ännelk mäd Spoanisk, man moor mäd dät Oksitoanske. In Andorra is dät Kataloanske ju aleenige amtelke Toal. In Spanien wäd dät boald in Katalonien, ap do Balearen un n Deel fon Valencia. Dät Katalaniske un dät Spoaniske sunt deer offiziel anärkoand. Uur do Skeede fon disse Regionen wäd ju Toal uk boald, man deer rakt et neen amtelke Wätte tou. In Italien rakt et aan oolden Dialekt dät boald wäid ap Sardinien, wier dät ieuwenske dät Italieenske uk offiziel anärkoand is. In Frankriek rakt et in Roussillon Ljuude do ju Sproake baale konnen. Dät Kataloanske häd uungefäär alwen Millione Baalere, maast in Spanien. Dät Kataloanske is as uur romaniske Sproaken äntsteen uut dät Latinske, wät truch do Römer ätter Spanien wai broacht, un deer fääre äntwikkeld is. In dät 15., 16. un 17. Jierhunnert waas dät Kataloanske ferbeeden, un dät is in ju Tied fon Franco wier so keemen, man ju Toal wäd däälich in Katalonien moor boald as dät Spoaniske.
Spiekerooch is aan fon do aastfräiske Ailounde. Dät lait aastelk Langeooch un wäästelk Wangerooge. Dät Ailound is 18,25 km² groot un deer woonje 781 Moanskene, do foarallen fon Tourismus lieuwje. Dät eensige Täärp ap dät Ailound hat uk Spiekerooch. Spiekerooch häd tjo Säärken. Ju oolde Ailoundsäärke fon Spiekerooch is baud wuuden in 1696 un is ju ooldste Säärke ap do aastfräiske Ailounde. Lieste fon historiske Säärken in Aast-Fräislound (düütsk) www.spiekeroog.de Spiekerooch ap Genealogie-Forum Commons: Spiekerooch – Sammelenge fon Bielden, Filme un Heerdoatäie
Achtkarspelen ('oachte Säspele') is ne Meente in ju Provinz Fryslân, in do Niederlounde. Dät Gebiet fon ju Meente is 162,74 km² un deer woonje 16.137 Moanskene (2006). Sit fon ju Meente is in Bûtenpost. Uur Täärpe in ju Meente sunt Boelensloane, Droegeham, Gerkeskleaster, de Harkema, Koatstertille, Stynsgea, Strobos, Surhústerfean, Surhuzum, Twizel un Twizelerheide. An do Noomendeele Tille (litje Brääch), Fean (Foan), Heide (Heede) kon me bolde sjo, wäkke Säspele bietou keemen sunt! Ju Meente hied loange ne apaate Loage in Wäästfräislound. In dät Middeloaler heerde Achtkarspelen tou dät Bisdum Munster, wilst Wäästfräislound fääre tou dät Bisdum Utrecht heerde.
Dät wääatfräiske Ailound Amelound is ne Meente in ju Provinz Fryslân, in do Niederlounde. Dät Gebiet fon ju Meente is 268,5 km² un deer woonje 3.452 Moanskene (2007). Sit fon ju Meente is Nes. Uur Täärpe in ju Meente sunt Ballum, Bueren un Hollum. Dät Ailound häd jierelk uur 500.000 Besäikere, wierfon fuul Düütske. Ap Amelound wäd n holloundsken Dialekt boald, dät Ameloundsk.
It Bilt waas ne Meente in ju Provinz Fryslân, in do Niederlounde. Dät Gebiet fon ju Meente is 116,51 km² un deer woonje 10,963 Moanskene (2007). Sit fon ju Meente is in Sint Anne. Uure Steeden in ju Meente sunt Aldebiltsyl, Froubuorren, Sint Jabik, Minnertsgea, Nij Altena un Westhoek. In It Bilt wäd ne besunnere Sproake boald, dät Biltske, ne Miskenge fon Wäästfräisk un dät Ooldholloundske fon Hollounder, do dät Gestrich 1505 iendieked hääbe.
Boalsert (Meente) is ne fröiere Meente in ju Provinz Fryslân, in do Niederlounde. Dät Gebiet fon ju Meente waas 9,42 km² un deer woonje 9,607 Moanskene (2007). Sit fon ju Meente was in Boalsert. Siet dän 1. Januoar 2011 heerd ju Meente tou ju näie Meente Súdwest-Fryslân.
Boarnsterhim waas ne Meente in ju Provinz Fryslân, in do Niederlounde. Dät Gebiet fon ju Meente is 168,59 km² un deer woonje 19,330 Moanskene (2007). Sit fon ju Meente is in Grou. Uure Steeden in ju Meente sunt Akkrum, Aldeboarn, Dearsum, Eagum, Friens, Idaerd, Jirnsum, Nes, Poppenwier, Raerd, Reduzum, Sibrandabuorren, Terherne, Tersoal, Warstiens, Warten un Wergea. Websteede fon ju Meente
Dantumadiel is ne Meente in ju Provinz Fryslân, in do Niederlounde. Dät Gebiet fon ju Meente is 87,49 km² un deer woonje 19,465 Moanskene (2007). Sit fon ju Meente is in Damwâld. Uure Steeden in ju Meente sunt Broeksterwâld, Driezum, De Falom, Feanwâlden, Rinsumageast, Readtsjerk, Sibrandahûs, Wâlterswâld un De Westereen. In Feanwâlden stound ju eensige äärhooldene Stins fon Fryslân, ju bekoande Skierstins. In dät Täärp Moarrewâld in ju fröiere Meente Damwâld häd Dr. Jacob Botke, die in do 1930-er Jiere dät Seelterlound moorere Moale besäiked häd, fon 1896-1898 as Koaster oarbeidet. In Damwâld sunt ne Sträite un ne Skoule ätter Dr. Botke naamd. Websteede fon ju Meente Ängelsk, Düütsk, Niederlounsk, Wääst-Fräisk
Dongeradiel is ne Meente in ju Provinz Fryslân, in do Niederlounde. Dät Gebiet fon ju Meente is 266,94 km² un deer woonje 25.008 Moanskene (2010). Sit fon ju Meente is in ju Stääd Dokkum. Fääre rakt et in ju Meente Täärpe: Boarnwert, Brantgum, Ealsum, Eanjum, Easternijtsjerk, Eastrum, Foudgum, Hantum, Hantumerútbuorren, Hantumhuzen, Holwert, Ie, Ingwierrum, Jouswier, De Lytse Jouwer, Ljussens, Mitselwier, Moarre, Moddergat, Nes, Nijewier, Peazens, Raard, Ternaard, Waaksens, Wetsens un Wierum Websteede fon ju Meente Niederlounsk, Wääst-Fräisk
Wûnseradiel is ne fröiere Meente in ju Provinz Fryslân, in do Niederlounde. Dät Gebiet fon ju Meente was 317,68 km² un deer woonje 11,886 Moanskene (2007). Sit fon ju Meente was in Wytmarsum. Uur Steeden in ju fröiere Meente wieren Allingawier, Arum, Breesândyk, Burchwert, Dedzjum, Eksmoarre, Ferwâlde, Gaast, Hartwert, Hichtum, Hieslum, Kimswert, Koarnwert, Koarnwertersân, Lollum, Longerhou, Makkum, Parregea, Penjum, Piaam, Skettens, Skraard, Skuzum, Surch, Tsjerkwert un Wûns. Siet dän 1. Januoar 2011 heerd ju Meente tou ju näie Meente Súdwest Fryslân. Websteede fon ju Meente Niederlounsk, Wääst-Fräisk
Wymbritseradiel is ne fröiere Meente in ju Provinz Fryslân, in do Niederlounde. Dät Gebiet fon ju Meente was 162,74 km² un deer woonje 16,137 Moanskene (2006). Sit fon ju Meente was in Drylts. Uure Steeden in ju fröiere Meente wieren Abbegea, Aldegea, Blauhûs, Easthim, Folsgeare, De Gaastmar, Gau, Goaiïngea, Greonterp, Heech, De Hommerts, Idzegea, Yndyk, Ypekolsgea, Jutryp, Koufurderrige, Nijlân, Sânfurd, Skearnegoutum, Smelbrêge, Toppenhuzen, Tsjalhuzum, Turns, Twellingea, Wâldsein, Westhim un Wolsum. Siet dän 1. Januoar 2011 heerd ju Meente tou ju näie Meente Súdwest Fryslân.